Ekki er víst hvenær rafmagn kemst aftur á í Húnavatnssýslu og Skagafirði.stöð 2 Appelsínugul veðurviðvörun tók í gildi klukkan sjö í morgun á Norðurlandi Vestra og tók veður að versna . Mikil ofankoma fylgir lægðinni og sagði Stefán Vagn Stefánsson , yfirlögregluþjónn á svæðinu í hádegisfréttum Bylgjunnar að snjódýpt í fjöllum gæti náð allt að þremur metrum . Hann sagði einnig að gangi spár eftir verði veðrið það versta í manna minnum . Verkefnum björgunarsveita á Norðurlandi vestra , Norðurlandi eystra og Vestfjörðum tók að fjölga upp úr hádegi en rauð veðurviðvörun var sett á Norðurland vestra , Norðurland eystra og á Strandir . Ekki er búist við að óveðrið gangi niður að öllu leyti fyrr en í fyrsta lagi á hádegi á morgun . Verkefni björgunarsveitanna voru einkum mörg í Hrútafirði og á Ströndum . Þá hefur veðrið haft mikil samfélagsleg áhrif , skólahald var fellt niður , vegum lokað og ýmiss þjónusta raskaðist . Þakplötur losnuðu af iðnaðarhúsnæði í Ólafsfirði og settu rafmagnstruflanir strik í reikninginn á öllu svæðinu . „ Þetta hefur gegnið ágætlega hjá viðbragðsaðilum í dag . Viðbragðsaðilar voru búnir að undirbúa sig í dag og vissu alveg á hverju þeir áttu von , “ sagði Stefán Vagn Stefánsson í Kvöldfréttum Stöðvar 2. „ Ekkert stórt hefur komið upp enn sem komið er en veðrið er að ná sínum hæstu hæðum og verður þannig fram yfir miðnætti þannig að við erum á varðbergi og erum í startholunum , “ sagði Stefán . Hann sagði veðrið vera verst í Hrútafirði og Húnavatnssýslu en veðrið hafi verið snælduvitlaust á svæðinu öllu . Hann búist við því að veðrið fari að lægja upp úr miðnætti . „ Þetta er það langversta sem ég hef séð hér . “ Rafmagni sló út á svæðinu um miðjan daginn í dag og hefur enn ekki náð að koma því aftur á . Stefán sagði óvíst hvenær hægt verði að koma rafmagni aftur á . „ Nei , við höfum í raun ekki hugmynd um það . Sauðarkrókslínan fór hér út og Sauðárkrókur er rafmagnslaus . Stór hluti af Húnavatnssýslunni og Skagafjörður allur er rafmagnslaus . Ég veit að það er verið að vinna í þessu , finna bilunina og koma varaafli á . Hvenær það verður höfum við ekki hugmynd um , “ sagði Stefán Vagn . Mikið átakaveður hefur verið víða um landið og þá sérstaklega á Norðurlandi og Vestfjörðum.stöð 2 Haraldur Ólafsson , prófessor í veðurfræði við Háskóla Íslands , segir að veðurofsann muni lægja hægt , þetta sé ekki stormur sem lygnir snögglega . „ Það má segja að það sé bálhvasst , það er óveður og sums staðar er ofsaveður , í öllum landshlutum vestan við línu sem að má í grófum dráttum draga á milli Eyjafjalla og Langaness . Veðrið er nálægt hámarki á vestanverðu landinu það nær líklega hámarki á höfuðborgarsvæðinu innan einnar til tveggja klukkustunda og fer þá að ganga niður en það gerist ofskaplega hægt . Þetta er bara þannig stormur að það lygnir ekki snögglega og það verður hvasst í alla nótt , “ sagði Haraldur . Haraldur Ólafsson , prófessor í veðurfræði , segir að veðrið sé nálægt því að ná hámarki á vestanverðu landinu . stöð 2 Hann sagði að hvessa tæki fyrir austan og á Norðurlandi eystra í nótt og í fyrramálið og þar nái stormurinn hámarki þegar líða tekur á nóttina . Þá er spáð hörkufrosti þegar líða tekur á vikuna og ef marka má veðurkort verður víða hátt í tuttugu stiga frost á landinu . Þessa spá staðfesti Haraldur í kvöldfréttum Stöðvar 2. „ Það verður hörkufrost á eftir þessu skoti og það frystir um allt land og verður víða tíu til tuttugu stiga frost og þannig verður það eins langt og séð verður . Það gæti verið skynsamlegt að hreinsa burtu krapann áður en það frystir . “